Gabrielius Landsbergis (1982)

Gabrielius Landsbergis (g. 1982 m. sausio 7 d. Vilnius) – Lietuvos politikas.

Lietuvos Respublikos užsienio reikalų ministras, buvęs Europos parlamento narys.Mindaugas Jackevičius, BNS, www. DELFI.lt 2016 m. gegužės 13 d. 09:44 2015 m. išrinktas TS-LKD pirmininku. Seimo narys nuo 2016 m., nuo 2020 m. pavasario iki rudens – Seimo opozicijos lyderis.Jadvyga Bieliavska, www.lrt.lt, 2020.03.10

 Biografija 

 Šeima 
Senelis – Vytautas Landsbergis, tėvas – Vytautas V. Landsbergis. Žmona – Austėja Landsbergienė, UAB „Vaikystės sodas“ steigėja.

 Išsilavinimas 
2003 m. Vilniaus universiteto Istorijos fakultete baigė istorijos bakalauro, 2005 m. VU TSPMI – tarptautinių santykių magistro studijas.

 Karjera 
Dirbo LR ambasadoje Belgijos Karalystėje ir Liuksemburgo Didžiajai Hercogystei. Buvo LR Vyriausybės kanceliarijos Užsienio ir Europos reikalų skyriaus patarėjas.

2014 m. išrinktas į Europos parlamentą, Europos liaudies partijos (krikščionių demokratų) grupės narys. 2015 m. išrinktas Tėvynės sąjunga – Lietuvos krikščionys demokratai (TS-LKD) partijos pirmininku.

2020 m. gruodžio 11 d. paskirtas Lietuvos Respublikos užsienio reikalų ministru XVIII-oje Ingridos Šimonytės vyriausybėje.Užsienio reikalų ministras G. Landsbergis: Lietuvos užsienio politika ir diplomatija turi atliepti naujus laikmečio iššūkius 

2024 m. spalio 28 d. politikas pasitraukė iš TS–LKD partijos pirmininko pareigų po nesėkmingų partijai 2024 m. Seimo rinkimų.Landsbergis traukiasi iš konservatorių pirmininko pareigų ir nedirbs Seime

2025 m. vasarį buvęs politikas tapo Miuncheno saugumo konferencijos Patariamosios tarybos nariu.Landsbergis tapo Miuncheno saugumo konferencijos Patariamosios tarybos nariu

 Apdovanojimai ir įvertinimas 
2024 m. rugsėjo 28 d. G. Landsbergiui Europos politikos analizės centras įteikė apdovanojimą už nuolatinės paramos Ukrainai telkimą bei transatlantinę lyderystę.Landsbergiui Vašingtone įteiktas apdovanojimas už transatlantinę lyderystę

2025 m. sausio 14 d. G. Landsbergis Taivane už indėlį skatinant glaudesnius Lietuvos ir Taivano ryšius buvo apdovanotas valstybiniu Briliantinės žvaigždės ordinu su specialiąja Didžiąja juosta apdovanojimu.Landsbergiui įteiktas Taivano valstybinis apdovanojimas

2025 m. gegužės 12 d. G. Lansdbergiui įteiktas aukščiausias Rumunijos valstybinis apdovanojimas – Žvaigždės ordinas.Gabrieliui Landsbergiui įteiktas aukščiausias Rumunijos valstybinis apdovanojimas

2025 m. birželio 24 d. buvusiam politikui Vokietijoje įteiktas Kylio pasaulio ekonomikos instituto Pasaulio ekonomikos apdovanojimas.Landsbergiui įteiktas prestižinis Pasaulio ekonomikos apdovanojimas

2025 m. rugsėjį G. Lansdbergis buvo paskirtas vizituojančiuoju mokslo darbuotoju Stanfordo universitete.Landsbergis paskirtas vizituojančiuoju mokslo darbuotoju Stanfordo universitete

2025 m. Pasaulinė Magnickio teisingumo kampanija lapkritį paskelbė, kad G. Landsbergis tapo Magnickio apdovanojimo „Už išskirtinį indėlį į Magnickio teisingumo kampaniją“ laureatu.Gabrieliui Landsbergiui bus įteiktas tarptautinis Magnickio apdovanojimas

 Šaltiniai 

 Nuorodos 
 Oficiali svetainė 

|-

|-

Kategorija:Europos Parlamento nariai (Lietuva)
Kategorija:Lietuvos užsienio reikalų ministrai
Kategorija:Seimo nariai